สศค.ปรับเพิ่มคาดการณ์ GDP ปี 60 เป็นโต 3.8% จากเดิม 3.6%
สศค.ปรับเพิ่มคาดการณ์ GDP ปี 60 เป็นโต 3.8% จากเดิม 3.6%
30 ต.ค. 2560

สำนักงานเศรษฐกิจการคลัง (สศค.) เปิดเผยว่า  สศค.ปรับคาดเศรษฐกิจไทยปี 60 ขยายตัวเร่งขึ้นมาที่ 3.8% (ช่วงคาดการณ์ 3.6-4.0%) จากคาดการณ์เดิมที่ 3.6% ซึ่งเติบโตจาก 3.2% ในปี 59 ปัจจัยสนับสนุนหลักมาจากการส่งออกที่ขยายตัวในอัตราสูง โดยปีนี้คาดว่าส่งออกจะมีอัตราการขยายตัว 8.5% และการลงทุนภาคเอกชนที่มีสัญญาณฟื้นตัวชัดเจน สอดคล้องกับการบริโภคภาคเอกชนที่ขยายตัวได้ต่อเนื่อง
ส่วนเศรษฐกิจไทยปี 61 มีแนวโน้มขยายตัวต่อเนื่องที่ 3.8% (ช่วงคาดการณ์ 3.3-4.3%) โดยมีการใช้จ่ายภาครัฐเป็นแรงขับเคลื่อนสำคัญ
 